stanford-oval/wikipedia huggingface dataset:
Solo: A Star Wars Story
Näyttelijät

| 0 | 1 | 2 |
| --- | --- | --- |
|  Alden Ehrenreich  | … |  Han Solo   |
|  Woody Harrelson  | … |  Tobias Beckett   |
|  Emilia Clarke  | … |  Qi’ra   |
|  Donald Glover  | … |  Lando Calrissian   |
|  Thandie Newton  | … |  Val   |
|  Phoebe Waller-Bridge  | … |  L3-37 (ääni ja liikkeenkaappaus)   |
|  Joonas Suotamo  | … |  Chewbacca   |
|  Paul Bettany  | … |  Dryden Vos   |
|  Erin Kellyman  | … |  Enfys Nest   |
|  Jon Favreau  | … |  Rio Durant (ääni)   |
|  Linda Hunt  | … |  Lady Proxima (ääni)   |
|  Harley Durst  | … |  Moloch   |
|  Andrew Jack  | … |  Molochin ääni   |
|  Ian Kenny  | … |  Rebolt   |
|  Clint Howard  | … |  Rakaili   |
|  Kiran Shah  | … |  Karjj   |
|  Dee Tails  | … |  Quay Tolsite   |
|  Anthony Daniels  | … |  Tak   |
|  Attila Vajda  | … |  Sagwa   |
|  Warwick Davis  | … |  Weazel   |
|  Ray Park  | … |  Maul   |
|  Sam Witwer  | … |  Maulin ääni   |
Jonathan Kasdan ja apulaisohjaaja Toby Hefferman näyttelevät teatteriversiosta poistetussa kohtauksessa Tag Greenleyta ja Bink Otaunaa.
Tuotanto > Kehitys

Disneyn toimitusjohtaja Bob Iger vahvisti helmikuussa 2013 kehittävän kahta pääsaagasta erillistä Tähtien sota -elokuvaa, käsikirjoittajina Lawrence Kasdan ja Simon Kinberg. Pian raportoitiin, että Disney työsti elokuvia Han Solosta ja Boba Fettistä. Disneyn talousjohtaja Jay Rasulo kuvaili näitä elokuvia alkuperätarinoiksi. Kathleen Kennedy selitti, etteivät elokuvien juonet risteäisi millään tavalla jatko-osatrilogian elokuvien kanssa, ja sanoi: ”George [Lucas] oli hyvin tarkka siitä, miten se toimii. Kaanon, jonka hän loi, oli Tähtien sota -saaga. Tällä hetkellä Episodi VII kuuluu siihen kaanoniin. Spin-off-elokuvat, tai ehkä keksimme toisenlaisen tavan kutsua noita elokuvia, ovat olemassa hänen luomassaan laajassa universumissa. Meillä ei ole aikomusta viedä hahmoja (yksittäisistä elokuvista) sisään tai ulos saagan episodeista. Siis, luovasta näkökulmasta, se on yleisohje, jonka George teki hyvin selväksi.” Huhtikuussa 2015 Lucasfilm ja Kennedy julkistivat yksittäisten elokuvien kulkevan sarjana nimeltä Star Wars Anthology.
Heinäkuussa 2015 Lucasfilm julkisti antologiaelokuvan, joka kertoo ”kuinka nuoresta Han Solosta tuli salakuljettaja, varas ja roisto, jonka Luke Skywalker ja Obi-Wan Kenobi tapasivat Mos Eisleyn kanttiinassa”, ja elokuvan suunniteltu ensi-iltapäivämäärä oli 25. toukokuuta 2018. Elokuvan ohjaisivat Phil Lord ja Christopher Miller ja käsikirjoittaisivat Lawrence Kasdan ja Jonathan Kasdan. Kennedy toimisi elokuvan tuottajana, Lawrence Kasdanin ja Jason McGatlinin toimiessa vastaavina tuottajina. Allison Shearmur ja Simon Emanuel julkistettiin myös elokuvan tuottajiksi. Han Solo -elokuva oli erillinen Josh Trankin projektista, jonka aikataulua siirrettiin myöhemmäksi. Solon ystävä wookiee Chewbacca esiintyy myös elokuvassa. Toukokuussa 2016 Lawrence Kasdan ilmoitti kuvausten alkavan tammikuussa 2017.
17. lokakuuta 2017 Ron Howard vahvisti elokuvan virallisen nimen olevan Solo: A Star Wars Story.
Tuotanto > Roolijako

Tammikuussa 2016 ehdolla nuoren Han Solon näyttelijäksi olivat Miles Teller, Ansel Elgort, Dave Franco, Jack Reynor, Scott Eastwood, Logan Lerman, Emory Cohen ja Blake Jenner. Maaliskuussa 2016 jäljellä oleviksi ehdokkaiksi raportoitiin Alden Ehrenreich, Reynor ja Taron Egerton. Toukokuussa 2016 Ehrenreichin raportoitiin tulleen valituksi nuoren Han Solon rooliin. Tieto vahvistettiin virallisesti Star Wars Celebration: Celebration Europe III -tapahtumassa kaksi kuukautta myöhemmin. Miller kutsui tätä roolivalintaa yhdeksi ”suurimmista roolivalintahaasteista koskaan”, lisäten, että hän ”näki yli 3 000 ihmisen hakevan roolia”.
Seuraavan lokakuun aikana Tessa Thompson, Naomi Scott, Zoë Kravitz, Emilia Clarke, Kiersey Clemons, Jessica Henwick ja Adria Arjona olivat ehdolla elokuvan naispäärooliin, ja Donald Gloveria harkittiin nuoren Lando Calrissianin rooliin. Glover vahvistettiin Calrissianin näyttelijäksi pian tämän jälkeen ja Clarke naispääroolin esittäjäksi.
Tammikuun 2017 alussa Woody Harrelsonin paljastettiin neuvottelevan Hanin mentorin roolista, mikä vahvistettiin pian sen jälkeen. Tätä seuranneen haastattelun aikana pohdittiin, olisiko hahmo Star Wars Legends -jatkumosta tuttu Garris Shrike, mutta Harrelson kertoi maaliskuussa 2017 hahmonsa nimen olevan Beckett. Helmikuussa 2017 Phoebe Waller-Bridge liittyi näyttelijäkaartiin roolissa, jonka kuvaili olevan ”CGI-pohjainen roolisuoritus”, kuten Alan Tudykin rooli droidina K-2SO Rogue One: A Star Wars Storyssa. Lisäksi Thandie Newtonin kerrottiin neuvottelevan eräästä elokuvan roolista. Waller-Bridge ja Newton vahvistettiin helmikuun lopussa osaksi näyttelijäkaartia ja Joonas Suotamon kerrottiin näyttelevän kokonaisuudessan Chewbaccan roolin, kun hän oli aiemmin toiminut alkuperäisen näyttelijän Peter Mayhew’n sijaisnäyttelijänä The Force Awakensissa. Michael K. Williams osallistui neuvotteluihin näyttelijäkaartiin liittymisestä maaliskuun 2017 alussa, ja vahvistettiin rooliin pian tämän jälkeen. Maaliskuun lopussa Ian Kenny liittyi näyttelijäkaartiin. Warwick Davis vahvistettiin osaksi näyttelijäkaarta heinäkuun 2017 lopussa. Elokuussa Williamsin osuudet leikattiin pois elokuvasta, koska hän ei kyennyt aikataulujensa takia osallistumaan uudelleenkuvauksiin eikä elokuvan ensi-iltaa haluttu siirtää. Tämän johdosta Williamsin näyttelemä puolieläimellinen hahmo korvattiin ihmishahmolla, jonka näyttelijäksi valittiin Paul Bettany. Lokakuussa 2017 ohjaaja Ron Howard paljasti Jon Kasdanin ja apulaisohjaaja Toby Heffermanin näyttelevän Legends-jatkumosta tuttua kaksikkoa, Tagia ja Binkia. Helmikuussa 2018 Jon Favreaun ilmoitettiin ääninäyttelevän elokuvassa ”erästä upeaa ja tärkeää avaruusolentohahmoa”.
Tuotanto > Kuvaukset

Kuvaukset alkoivat 30. tammikuuta 2017 Pinewood Studiosilla, ja Lucasfilm ilmoitti pääkuvausten alkamispäivämääräksi 20. helmikuuta 2017. Bradford Young toimii elokuvan kuvaajana. Toukokuussa 2017 kuvaukset siirtyivät Kanariansaarille ja Lucasfilm palkkasi Chris Dickensin tilalle uudeksi leikkaajaksi Pietro Scalian. Lucasfilm palkkasi näyttelyvalmentajan Ehrenreichille, koska Lucasfilm ei tähän mennessä ollut ollut tyytyväinen hänen roolisuoritukseensa.
20. kesäkuuta 2017 Lord ja Miller lähtivät ohjaajan paikalta ”luovien erimielisyyksien” vuoksi ja Lucasfilm ilmoitti, että uusi ohjaaja ”julkistettaisiin pian”. Kaksikon kerrottiin joutuneen erotetuksi, koska Kennedy ja Kasdan eivät hyväksyneet heidän kuvaustyyliään. Ron Howardin kerrottiin olevan vahvin ehdokas ohjaajaksi, mutta myös Joe Johnston oli ehdolla. Lawrence Kasdanin mainittiin olevan kiinnostunut ohjaajan paikasta, mutta Directors Guild of American sääntöjen mukaan korvaava ohjaaja ei saa olla ennestään projektissa mukana. Kaksi päivää myöhemmin paljastettiin, että Howard toimisi uutena ohjaajana viimeisten kolmen ja puolen viikon kuvausten sekä viiden viikon lisäkuvausten ajan. Howardin odotettiin saapuvan Lontooseen 26. kesäkuuta viemään kuvaukset loppuun. Kuvaukset päättyivät 17. lokakuuta 2017.
Maaliskuussa 2018 paljastettiin, että Lord ja Miller kreditoitaisiin elokuvan vastaavien tuottajien joukossa.
Musiikki

Heinäkuussa 2017 John Powellin ilmoitettiin säveltävän elokuvan musiikin. Pitkäaikainen Tähtien sota -säveltäjä John Williams loi elokuvan pääteeman.
Julkaisu

Solo: A Star Wars Story sai ensiesityksensä Los Angelesissa 10. toukokuuta 2018 ja esitettiin myös Cannesin elokuvajuhlilla 15. toukokuuta 2018. Yhdysvalloissa se sai ensi-iltansa 25. toukokuuta 2018.
Julkaisu > Markkinointi

Teaser-traileri esitettiin Super Bowl LII:ssa 4. helmikuuta 2018. Varsinainen traileri esitettiin Good Morning America -ohjelmassa seuraavana päivänä.
Vastaanotto

| Vastaanotto> Arvostelupisteet.Julkaisu | Vastaanotto> Arvostelupisteet.Pisteet |
| --- | --- |
Helsingin Sanomat Jutta Sarhimaa: 
Hufvudstadsbladet Krister Uggeldahl:
Vastaanotto > Tuotto

20. kesäkuuta 2018 mennessä Solo: A Star Wars Story on tuottanut yhteensä 344,3 miljoonaa dollaria maailmanlaajuisesti, joista 197,2 miljoonaa on tullut Pohjois-Amerikasta ja 147,1 miljoonaa muualta. 250 miljoonan arvioidulla budjetilla elokuvan tulisi tuottaa ainakin 500 miljoonaa dollaria maailmanlaajuisesti päästäkseen omilleen.
Kun elokuva oli tuottanut viikossa vain 147,5 miljoonaa, Variety arvioi sen tuottavan lopulta 400–450 miljoonaa, mikä tarkoittaisi Disneylle ”kymmenien miljoonien dollarien” tappioita, kun taas The Hollywood Reporter arvioi tappioiden olevan noin 50–80 miljoonaa.
Vastaanotto > Arvosteluja

Helsingin Sanomien arvostelussa elokuvan sanottiin olevan "yllättävän vanhanaikainen pyssywestern avaruudessa" ja kehuttiin Joonas Suotamon suoritusta.
Aiheesta muualla

Solo: A Star Wars Story Jedipediassa
Solo: A Star Wars Story Wookieepediassa (englanniksi)
Croatia Records

Croatia Records on Kroatian suurin levy-yhtiö. Se tuottaa lähinnä valtavirran musiikkia. Yhtiö perustettiin vuonna 1947 ja sen nimi oli alun perin Jugoton, mutta nimi vaihdettiin nykyisekseen Jugoslavian hajotessa vuonna 1991. Yhtiön nykyinen toimitusjohtaja on muusikko Miroslav Škoro.
Aiheesta muualla

Yhtiön sivusto (kroatiaksi)
Clayton Stanley

Clayton Stanley (s. 20. tammikuuta 1978) on yhdysvaltalainen lentopalloilija ja olympiavoittaja. Hän on urallaan voittanut muun muassa olympiakultaa ja Mestareiden liigan. Hän edustaa Yhdysvaltojen maajoukkuetta, sekä seurajoukkueessa venäläistä Sport Club Dinamoa, jonka riveissä hän voitti Mestareiden liigan vuonna 2008.
Ura

Stanley valittiin vuoden 2008 kesäolympialaisten parhaimmaksi pelaajaksi, sekä parhaimmaksi hyökkääjäksi että myös syöttäjäksi. Hän johdatti Yhdysvallat olympiakultaan. Urallaan hän on voittanut myös maailmanliigan, Pan-Amerikan sekä Pohjois-Amerikan mestaruudet. Hänen isänsä Jon Stanley oli myös aikoinaan olympiatason lentopalloilija ja Hall of Famen jäsen.
Clayton Stanley syntyi Honolulussa, Havaijilla. Hänen vanhempansa ovat Jon Stanley ja Sandra Haine. Stanleyn perheeseen kuuluu myös kolme veljeä ja kaksi siskoa. Stanley valmistui Kaiser High Schoolista, Honolulussa. Hän ei tuolloin vielä lukiossa pelannut lentopalloa ja hänen koulussaan ei edes ollut poikien lentopallojoukkuetta. Hänen äitinsä pelasi myös ammattilaisena urallaan. Kun Stanley esiintyi Ateenan olympialaisissa, lentopallohistoriassa todistettiin ensimmäinen perhe, jossa isä ja poika ovat esiintyneet olympiatasolla.
Stanley opiskeli Hawai`in yliopistossa, missä hänen pääaineenaan oli espanjan kieli. Samalla hän pelasi lentopalloa kovassa yliopistosarjassa ollen yksi sarjan parhaimmista pelaajista.
Kesäolympialaisissa vuonna 2004 Stanley oli USA:n joukkueen ehdoton tähti. Hän teki yhteensä 110 pistettä, joista 83 hyökkäys-, 17 ässäsyöttö-, ja kymmenen torjuntapistettä. Neljä vuotta myöhemmin, Pekingin kesäolympialaisissa, Stanley oli ylivoimaisesti kisojen paras pelaaja. Hakkuri valittiin parhaimmaksi pelaajaksi, parhaimmaksi hyökkääjäksi ja parhaimmaksi syöttäjäksi turnauksessa. Samalla Yhdysvallat voitti ensimmäisen olympiakultansa yli 20 vuoteen.
Stanley voitti hopeaa vuoden 2004-05 Mestareiden liigassa. Hän pelasi kreikkalaisen Iraklis Thessalonikin riveissä ja hänet valittiin parhaimmaksi hyökkääjäksi ja syöttäjäksi Mestareiden liigassa. Seuraavalla kaudella Stanley oli jälleen voittamassa hopeaa Mestareiden liigassa ja hänet valittiin parhaimmaksi hyökkääjäksi jälleen. Stanley valittiin Mestareiden liigan parhaimmaksi pelaajaksi kaudella 2007-08 ja hänen joukkueensa voitti Mestareiden liigan.
Saavutukset muun muassa

2010 MM-kisat, Paras syöttäjä
2008 Kesäolympialaiset, Paras pelaaja
2008 Kesäolympialaiset, "Best Scorer"
2008 Kesäolympialaiset,Paras syöttäjä
2007–08 Mestareiden liiga, Paras pelaaja
2005–06 Mestareiden liiga, Paras hyökkääjä
2004–05 Mestareiden liiga, Paras hyökkääjä
2004–05 Mestareiden liiga,Paras syöttäjä
2009 Grand Champions Cup,  pronssia
2008 Kesäolympialaiset,  kultaa
2008 Maailmanliiga,  kultaa
2007 Pohjois-Amerikan Mestaruuskisat,  kultaa
2007 Amerikan Cup,  kultaa
2007 Maailmanliiga,  Bronze medal
2005 NORCECA Championship,  kultaa
2005 FIVB World Grand Champions Cup, hopeaa
Joukkueet

Panathinaikos Athens (2001–2004)
Iraklis Thessaloniki (2004–2006)
Zenit Kazan (2006–2010)
Ural Ufa (2010–2011)[5]
CounterPunch (lehti)

Counterpunch on yhdysvaltalainen uutiskirje ja verkkosivusto, joka käsittelee politiikkaan liittyviä aiheita.
Historia

Uutiskirje sai alkuunsa vuonna 1994 ja sen perustaja on yhdysvaltalainen tutkiva toimittaja Ken Silverstein.  Myöhemmin mukaan liittyvät toimittajat Alexander Cockburn ja Jeffrey St. Clair. Vuonna 1996 Silverstein jätti julkaisun, jonka jälkeen Cockburn ja St. Clair ovat yhdessä johtaneet toimintaa.
Muualla verkossa

Counterpunch -uutiskirje
Danylo Husar Struk

| Danylo Husar Struk> Данило Гусар Струк.Henkilötiedot |
| --- | --- |
Syntynyt: 5. huhtikuuta 1940 Lviv, Ukrainan SNT, Neuvostoliitto
Kuollut: 19. kesäkuuta 1999 (59 vuotta) München, Saksa
Koulutus ja ura
Tutkimusalue:  kirjallisuustiede
Danylo Husar Struk (ukr. Данило Гусар Струк; 5. huhtikuuta 1940 Lviv, Ukrainan SNT – 19. kesäkuuta 1999 München, Saksa) oli ukrainalainen kirjallisuudentutkija. Hän oli vuodesta 1988  Ševtšenkon tieteellisen seuran jäsen ja vuodesta 1997 sen Euroopan-paikallisosaston johtaja. Hän oli vuodesta 1992 Ukrainan kansallisen tiedeakatemian ulkomainen jäsen.
Danylo Husar Strukin isä oli yhteiskunnallinen vaikuttaja Jevstahi Struk, joka pahoinpideltiin kuoliaaksi Lontskyin vankilassa neuvostoaikana 1941.
Struk opiskeli Harvardin, Albertan ja Toronton yliopistoissa. Torontosta hän väitteli tohtoriksi 1970. Hän opetti ukrainan kieltä ja kirjallisuutta Torontossa vuodesta 1967 ja oli professori vuodesta 1981. Hän oli Encyclopedia of Ukrainen toimituspäällikkö 1982–1990 ja vuodesta 1989 päätoimittaja. Struk kirjoitti kirjoja ja artikkeleita tieteellisiin julkaisuihin ja emigranttilehtiin sekä runsaasti artikkeleita myös Encyclopedia of Ukraineen. Hänen ukrainankielisiä runojaan on julkaistu antologioissa. Hän käänsi ukrainalaisia kirjailijoita englanniksi ja T. S. Eliotin, W. P. Kinsellan ja Theodore Galayn tuotantoa ukrainaksi.
Danza Kuduro

| ”Danza Kuduro” Don Omar ft>  Lucenzo |
| --- | --- | --- |

Singlen tiedot
 Albumilta: Meet the Orphans
 Julkaistu: 15. elokuuta 2010
 Tuottaja(t): Lucenzo, A&X
 Tyylilaji: Dance, reggae, kuduro
 Kesto: 03.19
 Levy-yhtiö: Machete
Don Omarin muut singlet
| ”Ciao Bella” 2009 | ”Danza Kuduro” 2010 | ”Huérfano De Amor” 2011 |
Lucenzon muut julkaisut
| ”Vem Dançar Kuduro” 2010 | ”Danza Kuduro” 2010 | ”Baila Morena” 2010 |
Danza Kuduro on espanjan/portugalinkielinen hittikappale Don Omarin neljänneltä, Meet the Orphans-studioalbumilta, jonka julkaisivat Machete Music ja VI Music albumin ensimmäisenä singlenä 15. elokuuta 2010. Kappaleella duetoi myös Lucenzo, joka on portugalilaista syntyperää oleva ranskalainen artisti. "Danza Kuduro" saavutti ensimmäisen sijan Hot Latin Songs-listalla, muodostuen Don Omarin toiseksi ja Lucenzon ensimmäiseksi kappaleeksi, joka on saavuttanut Billboardin Hot latin Songs-listan kärjen. Kappaleen uudelleentehty versio on vuonna 2011 julkaistussa Fast Five-elokuvassa lopetuskappaleena ja se on osa elokuvan soundtrack-albumia. Kappaleen nimessä mainittava kuduro on angolalainen tanssi- ja musiikkityyli.
Käännös suomeksi
Did My Time

| ”Did My Time” Korn |
| --- | --- | --- |

Singlen tiedot
 Albumilta: Take a Look in the Mirror
 Julkaistu: 2003
 Tuottaja(t): Jonathan Davis, Korn
 Tyylilaji: alternative metal
 Kesto: 04.10
 Levy-yhtiö: Epic
Kornin muut singlet
| ”Alone I Break” 2002 | ”Did My Time” 2003 | ”Right Now” 2003 |
Did My Time on yhdysvaltalaisyhtye Kornin Take a Look in the Mirror -albumin ensimmäinen single, joka julkaistiin heinäkuussa 2003. Kappaleesta on tehty musiikkivideo Lara Croft Tomb Raider: Elämän lähde -elokuvaan liittyen. Kappale on myös saanut Grammy-ehdokkuuden kategoriassa Best Metal Performance.
Kappaleet

Did My Time – 4.10
Did My Time – 4.47 (The Grayedout Mix)
One – 4.31 (live, Metallica -cover)
Listasijoitukset

| Lista (2003) | Paras sijoitus |
| --- | --- |
U.S. Billboard Hot 100: 38
U.S. Billboard Hot Modern Rock Tracks: 17
U.S. Billboard Hot Mainstream Rock Tracks: 12
U.S. Billboard Hot Canadian Digital Singles: 9
Iso-Britannia: 15
Saksa: 12
Australia: 29
Sveitsi: 17
Alankomaat: 87
Suomi: 13
Itävalta: 12
Ruotsi: 19
Tanska: 14
Irlanti: 24
Korn
| --- | --- |
Studioalbumit:   Korn  Life Is Peachy  Follow the Leader  Issues  Untouchables  Take a Look in the Mirror  See You on the Other Side  Untitled  Korn III: Remember Who You Are  The Path of Totality  The Paradigm Shift  The Serenity of Suffering  The Nothing  Requiem 
Kokoelmat ja livealbumit:   Greatest Hits, Volume 1  Live & Rare  MTV Unplugged: Korn  Korn Kovers 
EP:t:   Neidermeyer's Mind  Live at the Palace  All Mixed Up 
Singlet:   Blind  Shoots and Ladders  Need To  Clown  No Place to Hide  A.D.I.D.A.S.  Good God  Got the Life  Freak on a Leash  Children of the Korn  Falling Away from Me  Make Me Bad  Somebody Someone  Here to Stay  Thoughtless  Alone I Break  Did My Time  Right Now  Y'all Want a Single  Everything I've Known  Word Up!  Another Brick in the Wall  Twisted Transistor  Coming Undone  Politics  Freak on a Leash (MTV Unplugged)  Evolution  Hold On  Kiss  Haze  Oildale (Leave Me Alone)''  Let The Guilt Go  Get up!  Narcissistic Cannibal  Never Never  Spike In My Vains  Hater  Rotting In Vain  Take Me  Black Is the Soul  You'll Never Find Me  Can You Hear Me  Start The Healing  Forgotten  Lost in the Grandeur 
Singlet:   Christmas Song  I Can Remember  Fuck Dying  Jingle Balls  Hypocrites  Creep  Haze  Chaos Lives in Everything  Love & Meth  Insane  A Different World  Cold 
DVD:t:   Who Then Now?  Deuce  Korn Live  Live on the Other Side  Chopped, Screwed, Live and Unglued  Korn: Live in Montreux 2004
Cyprus Airways (1947–2015)

| Cyprus Airways Κυπριακές Αερογραμμές |
| --- | --- |

 IATA: CY  –  ICAO: CYP 
Kutsukoodi:  CYPRUS
Perustettu:  24. syyskuuta 1947
Lakkautettu:  9. tammikuuta 2015
Laivaston koko:  5–12
Kohteiden määrä:  27
Solmukohdat:   Lárnakan kansainvälinen lentoasema  Páfoksen kansainvälinen lentoasema
Kotipaikka:   Nikosia, Kypros
Kanta-asiakasohjelma:  SunMiles
Yhtiön sivut:  www.cyprusairways.com
Cyprus Airways (kreik. Κυπριακές Αερογραμμές, Kypriakés Aerogrammés) (IATA: CY, ICAO: CYP, kutsukoodi: Cyprus) oli Kyproksen kansallinen lentoyhtiö, jonka solmukohtina toimivat Lárnakan kansainvälinen lentoasema ja Páfoksen kansainvälinen lentoasema.
Cyprus Airwaysin Airbus A330-243.
Yhtiö lensi reittilentoja Eurooppaan, Lähi-itään sekä Persianlahdelle. Yhtiö perustettiin 24. syyskuuta 1947 ja sillä oli käytössään kaksitoista konetta, joista yhden yhtiö oli vuokrannut kreikkalaiselle Hellas Jetille.
Pahoista talousvaikeuksista kärsinyt yhtiö lensi viimeisen lentonsa perjantaina 9. tammikuuta 2015. Cyprus Airways ei enää voinut jatkaa toimintaansa, koska EU-komissio määräsi Kyproksen hallituksen perimään takaisin yhtiölle annetut valtiontuet. Se korvattiin muutamaa vuotta myöhemmin uudella samannimisellä lentoyhtiöllä.
Laivasto

Yhtiön laivastoon kuului lakkautuksen aikaan viisi Airbus A320 konetta. Laivaston keski-ikä oli helmikuussa 2010 12,9 vuotta.
Aiheesta muualla

Cyprus Airwaysin kotisivut
Deutsch (täsmennyssivu)

Deutsch tarkoittaa saksan kieltä tai saksalaista mutta on myös sukunimi:
Adam Deutsch (s. 1995), ruotsalainen jääkiekkopuolustaja
Adolph Deutsch (1897–1980), brittiläinen elokuvasäveltäjä
David Deutsch (s. 1953), israelilaissyntyinen brittiläinen fysiikan professori
Gerti Deutsch (1908–1979), itävaltalais-brittiläinen valokuvaaja
Henrik Deutsch (1772–1838), suomalainen lääkäri
Johan Deutsch (1707–1774), suomalainen kirkkoherra
Karl W. Deutsch (1912–1992), tšekkiläissyntyinen politiikan tutkija
Leo Deutsch eli Lev Deitš (1855–1941), venäläinen vasemmistopoliitikko
Otto Erich Deutsch (1883–1967), itävaltalainen musiikintutkija
Tamás Deutsch (s. 1966), unkarilainen poliitikko ja ministeri
Tamás Deutsch (s. 1969), unkarilainen uimari.
Cassini-Huygens

| Cassini-Huygens |
| --- | --- |
 Taiteilijan näkemys Cassinista sen siirtyessä Saturnusta kiertävälle kiertoradalle, heti päämoottoreiden käynnistyttyä.
Organisaatio:  Nasan ja ESA yhteinen
Valmistaja:  Jet Propulsion Laboratory
Tehtävätyyppi:  Planeettatutkimus
Kohde:  Saturnus & Titan
Laukaisu:  1997-10-1515. lokakuuta 1997 Kennedyn avaruuskeskus
Laukaisualus:  Titan IV
Kohteessa:  2004-07-011. heinäkuuta 2004
Massa:  2500 kilogrammaa
Teho:  628 W
COSPAR ID::  1997-061A
Cassini-Huygens oli Nasan ja ESAn yhteinen miehittämätön avaruuslento, jonka tarkoituksena oli tutkia Saturnusta ja sen kuita. Projekti koostui Cassini-avaruusluotaimesta, joka teki mittauksia Saturnuksen kiertoradalta, ja sen kuljettamasta Huygens-laskeutujasta, joka teki mittauksia laskeutuessaan 14. tammikuuta 2005 Titan-kuun kaasukehään ja pinnalle. Cassini-Huygens laukaistiin matkaan 15. lokakuuta 1997 Kennedyn avaruuskeskuksesta. Kantorakettina oli kaksivaiheinen Yhdysvaltain ilmavoimien Titan IV -kantoraketti, sivuilla kaksi kiinteän polttoaineen apurakettia ja ylimpänä vaiheena Centaur-rakettimoottori. Cassini oli ensimmäinen Saturnusta kiertävä luotain ja neljäs Saturnusta tutkinut luotain. Se saapui Saturnuksen kiertoradalle 1. heinäkuuta 2004. Ohjelman alkuperäinen päättymishetki oli 1. heinäkuuta 2008, mutta myöhemmin tehtävän kestoa jatkettiin kesään 2010 saakka luotaimen menestyksekkään toiminnan vuoksi. Tämän jälkeen tehtävää jatkettiin vuoteen 2017 asti. Luotain törmäytettiin Saturnukseen 15. syyskuuta 2017.
Yleiskatsaus

Projekti sai nimensä ranskalais-italialaisen Jean-Dominique Cassinin (1625–1712) ja hollantilaisen Christiaan Huygensin (1629–1695) mukaan. Molemmat tähtitieteilijät tutkivat aikanaan muun muassa Saturnusta ja sen kuita. Huygens löysi Saturnuksen renkaat ja suurimman Titan-kuun.[lähde? ]
Cassinin tärkeimmät tavoitteet olivat:
selvittää Saturnuksen renkaiden kolmiulotteinen rakenne ja liike,
selvittää Saturnuksen kiertolaisten pinnan rakenne ja geologinen historia,
selvittää Saturnuksen Japetus-kuun tumman materiaalin luonne ja alkuperä,
kartoittaa Saturnuksen magnetosfäärin rakenne ja siinä tapahtuvat muutokset,
tutkia Saturnuksen kaasukehän pilvikerrosten muutoksia,
tutkia Titan-kuun pilvien ja usvan ajallisia muutoksia,
määritellä Titanin pinnan alueelliset ominaisuudet.
Cassini-Huygens on kolmen avaruusjärjestön kansainvälinen yhteistyöhanke. Cassinin rakensi ja siitä vastasi Nasan Jet Propulsion Laboratory -keskus. Huygens-luotaimen rakensi ESA. Italian avaruusjärjestö ASI valmisti Cassinin tietoliikenteen suurtehoantennin. Avaruusluotaimen ja sen tieteellisten laitteiden rakentamiseen osallistui kaikkiaan 17 valtiota. Cassinissa oli 12 tieteellistä mittalaitetta, Huygensissa kuusi. Suomi osallistui Cassinin CAPS-plasmaspektrometriin kuuluvan IBS-ionisuihkuspektrometrin ja CAPSin pyörityskoneiston, MIMI/LEMMS-laitteen pyörityskoneiston ja Huygensin HASI-kaasukehäinstrumentin ja radiokorkeusmittarin toteutukseen.[lähde? ]
Cassini-Huygens-avaruusohjelman kokonaiskustannus oli noin 3,26 miljardia dollaria, josta Nasan osuus oli 2,6 miljardia, ESAn 0,5 miljardia ja Italian 0,16 miljardia dollaria. Vuonna 1993 Yhdysvaltain kongressi epäsi Cassinin sisaraluksen CRAF-komeettaluotaimen rahoituksen. Cassinia kutsuttiin jopa dinosaurukseksi, koska se oli suuri, kallis ja monimutkainen avaruuslento, jollaisia Nasa toteutti 1970-luvulta 1990-luvun puoliväliin.[lähde? ]
Avaruusaluksen rakenne

Cassini-Huygens luotain oli yksi suurimmista, painavimmista ja monimutkaisimmista planeettaluotaimista. Cassini painoi 2 150 kilogrammaa ja Huygens 350 kilogrammaa.[lähde? ]
Cassini kuljetti 3 123 kilogrammaa ajoainetta, joten kokonaislähtöpaino oli noin 5 600 kilogrammaa. Se oli 6,8 metriä korkea ja 4 metriä leveä. Siinä oli yli 14 kilometriä kaapelia ja 18 (12+6) mittalaitetta.[lähde? ]